
TIKRINIMO ataskaita
bendra informacija
	TIKrinimo pradžios data
	TIKrinimo ataskaitos pavadinimas
	TIKRINAMAS VALDYSENOS LAIKOTARPIS
	Parengė:

	2026 m. gegužės 12 d.	AB "Lietuvos geležinkeliai" pasirengimo pirkimui proceso etapo, pirkimų procedūros ir procedūrų po pirkimo atlikimo vykdymo etapo valdysenos tikrinimas
	2025 m.
	Pirkimų valdysenos skyriaus patarėja R. K.



	TIKrinimo APIMTIS:
	

	A dalis
	PASIRENGIMO PIRKIMUI PROCESO – NUO POREIKIO ATSIRADIMO IKI PIRKIMO PASKELBIMO, ETAPAS

	B dalis
	PIRKIMO PROCEDŪROS IR PROCEDŪRŲ PO PIRKIMO ATLIKIMO VYKDYMO ETAPAS


SĄVOKOS
	TRUMPINYS
	Aprašymas

	Ataskaita
	AB „Lietuvos geležinkeliai“ įmonių grupės 2025 metų korupcijos prevencijos ataskaita (2026-04-23 ataskaita Nr. LS(LTG)-504/2026).

	CPO
	UAB „LTG Kompetencijų centras“ (į. k. 307037118).

	CPO LT
	VšĮ CPO LT (į. k. 302913276).

	CVP IS
	Centrinė viešųjų pirkimų informacinė sistema.

	Darbuotojo privačių interesų deklaravimo proceso standartas 2024
	AB „Lietuvos geležinkeliai“ verslo atsparumo direktoriaus 2024-06-27 sprendimu SPR-L2(KORP)-92/2024 patvirtintas Darbuotojo privačių interesų deklaravimo proceso standartas 

	Darbuotojo privačių interesų deklaravimo proceso standartas 2025
	UAB „LTG Kompetencijų centras“ saugos vadovo 2025-10-24 sprendimu Nr. SPR-L2-KC(KORP)-63/2025 patvirtinta Darbuotojo privačių interesų deklaravimo proceso standarto redakcija.

	DVS
	AB „Lietuvos geležinkeliai“ naudojama dokumentų valdymo sistema

	Interesų konfliktų prevencijos ir valdymo politika
	AB „Lietuvos geležinkeliai“ generalinio direktoriaus 2023-04-03 sprendimu Nr. ĮS(KORP)-10/2023 patvirtinta  „Interesų konfliktų prevencijos ir valdymo politika“.

	Metinio pirkimų plano rengimo ir keitimo proceso standartas 2024
	Metinio pirkimų plano rengimo ir keitimo proceso standartas, patvirtintas AB „Lietuvos geležinkeliai“ administravimo direktoriaus 2024-09-25 sprendimu Nr. SPR-L2(KORP)-150/2024.

	Metinio pirkimų plano rengimo ir keitimo proceso standartas 2025
	Metinio pirkimų plano rengimo ir keitimo proceso standarto redakcija, patvirtinta CPO pirkimų vadovo 2025-12-29 sprendimu Nr. SPR-L2-KC(KORP)-112/2025).

	Nusišalinimo nuo sprendimo priėmimo arba funkcijų vykdymo proceso standartas 2023
	AB „Lietuvos geležinkeliai“ technologijų direktoriaus 2023-09-21 potvarkiu Nr. PO(KORP)-80/2023 patvirtintas Nusišalinimo nuo sprendimo priėmimo arba funkcijų vykdymo proceso standartas Nr. PS/FN13/LTG/31.

	Nusišalinimo nuo sprendimo priėmimo arba funkcijų vykdymo proceso standartas 2025
	AB „Lietuvos geležinkeliai“ verslo atsparumo direktoriaus 2025-11-26 sprendimu Nr. SPR-L2(KORP)-144/2025 patvirtinta Nusišalinimo nuo sprendimo priėmimo arba funkcijų vykdymo proceso standarto redakcija.

	Pirkimų politika  2020
	AB “Lietuvos geležinkeliai” valdybos 2020 m. vasario 20 d. sprendimu Nr. SPR-VL(LG)-3 patvirtinta AB „Lietuvos geležinkeliai“ pirkimų politika.

	Pirkimų politika  2025
	AB „Lietuvos geležinkeliai“ valdybos 2025 kovo 19 d. sprendimu Nr. SPR-VL(LTG)-7/2025 patvirtinta AB „Lietuvos geležinkeliai” Pirkimų politikos redakcija.

	Pirkimų komisijų darbo reglamentas 2023
	AB „Lietuvos geležinkeliai“ pirkimų vadovo 2023-01-05 įsakymu Nr. ĮS-PIRK(KORP)-2-2023 patvirtintas AB „Lietuvos geležinkeliai“ Pirkimų komisijų darbo reglamentas.

	Pirkimų komisijų darbo reglamentas 2024
	AB „Lietuvos geležinkeliai“ Pirkimų vadovo 2024-12-23 sprendimu Nr. SPR-PIRK(KORP)-53/2024 patvirtinta AB „Lietuvos geležinkeliai“ Pirkimų komisijų darbo reglamento redakcija, taikoma AB „Lietuvos geležinkeliai“ pirkimų komisijų, sudarytų nuo 2025 m. vasario 1 d., darbo organizavimui.

	Pirkimo inicijavimo ir dokumentų rengimo proceso standartas 2024
	AB „Lietuvos geležinkeliai“ administravimo direktoriaus 2024-10-29 sprendimu Nr. SPR-L2(KORP)-150/2024 patvirtintas Pirkimo inicijavimo ir dokumentų rengimo proceso standartas (panaikintas). 

	Pirkimo inicijavimo ir dokumentų rengimo proceso standartas 2025-01
	AB „Lietuvos geležinkeliai“ administravimo direktoriaus 2025-01-17 sprendimu Nr. SPR-L2(KORP)-10/2025 patvirtinta Pirkimo inicijavimo ir dokumentų rengimo proceso standarto redakcija.

	Pirkimo inicijavimo ir dokumentų rengimo proceso standartas 2025-12
	CPO pirkimų vadovo 2025-12-18 sprendimu Nr. SPR-PIRK(KORP)-58/2025 patvirtinta Pirkimo inicijavimo ir dokumentų rengimo proceso standarto redakcija.

	Pirkimų funkcijos vystymo planas
	AB „Lietuvos geležinkeliai“ teisės ir valdysenos direktoriaus 2025-11-17 sprendimu Nr. SPR-L2(LTG)-72/2025 patvirtintas  „Pirkimų funkcijos vystymo planas 2026 – 2030 laikotarpiui“.

	Pretenzijų nagrinėjimo komisijos darbo reglamentas
	AB „Lietuvos geležinkeliai“ pirkimų vadovo 2024-07-17 sprendimu SPR-PIRK(KORP)-32/2024 patvirtintas AB „Lietuvos geležinkeliai“ pretenzijų nagrinėjimo komisijos darbo reglamentas.

	Pirkimų vykdytojas / PV
	AB „Lietuvos geležinkeliai“ (į. k. 110053842).

	PVS
	Pirkimų vykdytojo naudojama pirkimų valdymo sistema.

	Pirkimų skirstymo kriterijai 2023
	AB „Lietuvos geležinkeliai“ pirkimų vadovo 2023-06-30 įsakymu Nr. ĮS-PIRK(KORP)-44/2023 patvirtinti Pirkimų skirstymo kriterijai.

	Pirkimų skirstymo kriterijai 2025-01
	AB „Lietuvos geležinkeliai“ pirkimų vadovo 2025-01-17 sprendimu Nr. SPR-PIRK(KORP)-6/2025 patvirtinti Pirkimų skirstymo kriterijai.

	Pirkimų skirstymo kriterijai 2025-08
	CPO piirkimų vadovo 2025-08-29 sprendimu Nr. SPR-PIRK(KORP)-43/2025 patvirtinti Pirkimų skirstymo kriterijai.

	Pirkimo procedūrų etapų sprendimų derinimo ir tvirtinimo matrica
	AB „Lietuvos geležinkeliai“ generalinio direktoriaus 2021-06-07 įsakymu ĮS(KORP)-73 patvirtinta AB „Lietuvos geležinkeliai“ Pirkimo procedūrų etapų sprendimų derinimo ir tvirtinimo matrica.

	Privačių interesų registras
	Vyriausiosios tarnybinės etikos komisijos valdomas ir tvarkomas registras, kuriame teikiamos, tikslinamos, atnaujinamos ir administruojamos privačių interesų deklaracijos. 

	Švieslentė
	Tarnybos administruojamas pirkimų vykdytojų žemėlapis (https://vpt.lrv.lt/lt/statistika-ir-analize/pirkimu-vykdytoju-zemelapis-svieslente-1).

	Tikrinimo ataskaita
	Šis tikrinimo rezultatų įforminimo dokumentas.

	Viešojo pirkimo vykdymo proceso standartas
	AB „Lietuvos geležinkeliai“ administravimo direktoriaus  2024-07-01 sprendimu Nr. SPR-L2(KORP)-99/2024 patvirtintas Viešojo pirkimo vykdymo proceso Nr. 4.5.2.2. standartas.

	Viešai organizuojamų mokymų, maitinimo paslaugų ir maisto smulkių pirkimų
proceso standartas
	AB „Lietuvos geležinkeliai“ administravimo direktoriaus  2024-11-29 sprendimu Nr. SPR-L2(KORP)-173/2024 patvirtintas  Viešai organizuojamų mokymų, maitinimo paslaugų ir maisto smulkių pirkimų proceso standartas.

	VPIDĮ
	Tikrinimo laikotarpiui aktualios redakcijos Lietuvos Respublikos viešųjų ir privačių interesų derinimo įstatymas.

	VPĮ
	Tikrinimo laikotarpiui aktualios redakcijos Lietuvos Respublikos viešųjų pirkimų įstatymas.

	VPT / Tarnyba
	Viešųjų pirkimų tarnyba (į. k. 188656261).


INFORmacija apie PIRKIMŲ VYKDYTOJĄ
	PIRKIMŲ VYKDYTOJO PAVADINIMAS
	juridinio asmens kodas
	buveinės adresas

	AB "Lietuvos geležinkeliai"
	110053842
	Pelesos gatvė 10 , Vilnius



	ATSAKINGI Asmenys
	
	

	Pirkimų strategijos ir procesų vadovė S. K.


Atrinkimo tikrinimui pagrindai
Pirkimo vykdytojas atrinktas tikrinimui, vadovaujantis 2026-01-19 Tarnybos Pirkimų valdysenos skyriaus vedėjo tarnybiniu pranešimu Nr. T-4[footnoteRef:1] [1:  Tikrintinų pirkimų vykdytojų sąrašas: https://vpt.lrv.lt/lt/pirkimu-valdysena_2/pirkimu-valdysena-1/pirkimu-valdysena-2026/] 

STATISTINIAI duomenys ir rodikliai. švieslentės DUOMENYS
	1. lentelė. pirkimų plano įgyvendinimas
	
	

	Pirkimo tipas
	Suplanuota atlikti pirkimų
	Pirkimų inicijavimas
	Įvykę pirkimai

	
	Pirkimų vertė, Eur be PVM
	Pirkimų skaičius
	Laiku (pirkimų plane nustatytais terminais) inicijuoti pirkimai, proc.
	Pirkimų vertė, Eur su PVM
	Pirkimų skaičius

	Tarptautiniai ir supaprastinti pirkimai
	13 466 215,00
	52
	9,6
	11 670 010,00
	26

	Mažos vertės pirkimai
	1 837 566,00
	182
	19,2
	1 389 617,00
	1871

	Pirkimai iš / per CPO LT
	3 654 000,00
	7
	28,6
	882 174,00
	3

	Neskelbiamos derybos
	824 100,00
	6
	50
	352 364,00
	3


PASTABOS:
1. Pirkimų vykdytojo pateiktu paaiškinimu, įvykdytų (187) ir suplanuotų (182) pirkimų skaičiaus neatitiktį lemia pirkimų plane numatytos daugkartinio naudojimo eilutės, pagal kurias tam tikriems pirkimo objektams inicijuojami keli atskiri pirkimai.
	2. lentelė. Rodiklis: žalieji pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė / pagal teisės aktus privalomas rodiklis

	Žaliųjų pirkimų vertė, proc.
	100
	100 (pagal teisės aktus privalomas rodiklis)

	Žaliųjų pirkimų skaičius, proc.
	100
	84,7 (LR vidutinė rodiklio reikšmė)


PASTABOS:
 Į žaliųjų pirkimų rodiklių skaičiavimus įtraukti tik įvykę tarptautiniai ir supaprastinti, įskaitant ir mažos vertės pirkimus, pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	3. lentelė. Rodiklis: kainos ar sąnaudų ir kokybės ekonominio naudingumo vertinimas1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė / pagal teisės aktus privalomas rodiklis

	Kainos ar sąnaudų ir kokybės ekonominio naudingumo vertinimas pirkimuose pagal vertę, proc.
	89,6
	≥ 50 (pagal teisės aktus privalomas rodiklis)

	Kainos ar sąnaudų ir kokybės ekonominio naudingumo vertinimas pirkimuose pagal skaičių, proc.
	39,1
	28,3 (LR vidutinė rodiklio reikšmė)


PASTABOS:
 Į pirkimų, kai taikytinas kokybės kriterijus, rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	4. lentelė. Rodiklis: vieno tiekėjo pirkimų skaičius, proc1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Vieno tiekėjo pirkimų (be centralizuotų pirkimų) skaičius1, proc.
	23,3
	40,7 

	Vieno tiekėjo pirkimų (su centralizuotais pirkimais3) skaičius4, proc.
	14,9
	20,6 


PASTABOS:
 Rodiklis parodo pirkimų vykdytojų visų (centralizuotai ir necentralizuotai) vykdytų pirkimų skaičiaus dalį, kai pirkime dalyvavęs tiekėjas neturėjo konkurencijos. Rodiklio duomenys skaičiuojami iš CVP IS Pirkimų vykdytojų ir CPO paskelbtų pirkimo procedūrų ataskaitų, CPO tarnybai pateiktų mėnesinių ataskaitų (Excel formatu).
2 Į vieno tiekėjo pirkimų (be centralizuotų pirkimų) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.
3 Rodiklių reikšmės apskaičiuojamos apjungiant CVP IS ir CPO ataskaitų Excel formatu duomenis. Pirkimas priskiriamas centralizuotų pirkimų skaičiui ir įtraukiamas į centralizuotų pirkimų skaičiaus dalies rodiklio skaičiavimus, jei bent vienai pirkimo sutarčiai pirkimo procedūrų (Atn-1 formos) ataskaitos XI.2.2 p. priskirtas požymis „TAIP“, atsakant į klausimą „ Ar buvo atliktas centralizuotas pirkimas, ar pagal įgaliojimą, ar bendras pirkimas, ar skirtingų valstybių narių perkančiųjų organizacijų arba perkančiųjų subjektų bendras pirkimas?“; Centralizuotų pirkimų vertei priskiriamos vertės tik tų sutarčių, kurioms pirkimo procedūrų (Atn-1 formos) ataskaitos XI.2.2 p. atsakant į klausimą „Ar buvo atliktas centralizuotas pirkimas, ar pagal įgaliojimą, ar bendras pirkimas, ar skirtingų valstybių narių perkančiųjų organizacijų arba perkančiųjų subjektų bendras pirkimas?“ priskirtas požymis „TAIP“; CPO pateikia tarnybai duomenis apie pirkimų vykdytojų centralizuotai atliktus pirkimus. Šie duomenys (išskyrus mažos vertės pirkimus) naudojami centralizuotų pirkimų rodiklių reikšmėms apskaičiuoti.
4 Į vieno tiekėjo pirkimų (su centralizuotais pirkimais) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.

	5. lentelė. Rodiklis: Vidutinis pasiūlymų skaičius pirkimui, vnt1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Vidutinis pasiūlymų skaičius pirkime (be centralizuotų pirkimų)2, vnt.
	2,4
	2,4 

	Vidutinis pasiūlymų skaičius pirkime (su centralizuotais pirkimais)3, vnt.
	3,5
	3,3 


PASTABOS:
 Rodiklis parodo Pirkimų vykdytojų visų (centralizuotai ir necentralizuotai) vykdytų pirkimų vidutinį gautų pasiūlymų skaičių pirkimo daliai. Į rodiklio skaičiavimus įtraukti duomenys iš CVP IS Pirkimų vykdytojų ir CPO paskelbtų procedūrų ataskaitų, CPO tarnybai pateiktų ataskaitų (Excel formatu).
2 Į vidutinio pasiūlymų skaičiaus pirkimui (be centralizuotų pirkimų) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.
3 Į vidutinio pasiūlymų skaičiaus pirkimui (su centralizuotais pirkimais) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.

	6. lentelė. Rodiklis: Paviešintų sutarčių skaičius, proc1
	

	Rodiklio pavadinimas
	PV rodiklio reikšmė
	Pagal teisės aktus privalomas rodiklis

	Bendras Paviešintų sutarčių skaičius, proc.
	100
	100 


PASTABOS:
 Į paviešintų sutarčių skaičiaus rodiklio skaičiavimus įtraukiami tarptautinių ir supaprastintų (įskaitant mažos vertės pirkimus, po kurių sutartys sudarytos raštu) pirkimų ir sutarčių duomenys. Pirkimai ir sutartys priskiriami ataskaitiniam laikotarpiui pagal sutarties sudarymo datą. Rodiklio reikšmė apskaičiuojama apjungiant CVP IS ir CPO ataskaitų bei CVP IS sutarčių posistemės duomenis.



	7. lentelė. Rodiklis: Centralizuoti pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Centralizuotų pirkimų iš / per CPO.LT vertė, proc.
	1,9
	44,0 (LR vidutinė rodiklio reikšmė)

	Centralizuotų pirkimų iš / per CPO.LT skaičius, proc.
	13,6
	10,6 (LR vidutinė rodiklio reikšmė)

	Centralizuotų pirkimų iš / per kitų CPO vertė, proc.
	98,1
	n/a

	Centralizuotų pirkimų iš / per kitų CPO skaičius, proc.
	86,4
	n/a


PASTABOS:
 Į centralizuotų pirkimų rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	8. lentelė. Rodiklis: ENERGIJOS VARTOJIMO EFEKTYVUMO REIKALAVIMAI1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Pirkimų iš Sąrašo2, kai taikyti EVEF reikalavimai vertė, proc.
	100
	46,6

	Pirkimų iš Sąrašo2, kai taikyti EVEF reikalavimai, skaičius, proc.
	100
	68,2


PASTABOS:
 Į rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.
[bookmark: _Hlk214791792]2 Prekių, išskyrus kelių transporto priemones, kurioms viešųjų pirkimų ir perkančiųjų subjektų atliekamų pirkimų metu taikomi energijos vartojimo efektyvumo reikalavimai, sąrašą, patvirtintas Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų ir perkančiųjų subjektų atliekamų pirkimų metu taikomi energijos vartojimo efektyvumo reikalavimai, sąrašo patvirtinimo“.

	9. lentelė. Rodiklis: inovatyvūs pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Inovatyvių pirkimų vertė, proc.
	1,846
	1,168


PASTABOS:
 Į inovatyvių pirkimų rodiklio skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	10. lentelė. Rodiklis: REZERVUOTI pirkimai1
	

	Rodiklio pavadinimas
	PV rodiklio reikšmė
	Pagal teisės aktus privalomas rodiklis

	Supaprastintų rezervuotų pirkimų vertė, proc.
	0
	≥2 


PASTABOS:
 Į supaprastintų rezervuotų pirkimų vertės rodiklio skaičiavimus įtraukiami tik įvykę supaprastintų (įskaitant mažos vertės pirkimus) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	11. lentelė. Rodiklis: NEĮVYKĘ pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Neįvykusių pirkimų skaičius, viso proc.
	10,3
	20,0

	Nutraukus pirkimo procedūras, proc.
	9,0
	5,41

	Atmetus visas paraiškas, pasiūlymus, proc.
	1,3
	7,64

	Per nustatytą terminą tiekėjams nepateikus nei vienos paraiškos, pasiūlymo, proc.
	0
	6,52

	Pasibaigus pasiūlymų galiojimo laikui ir nesudarius pirkimo sutarties ar preliminariosios sutarties dėl priežasčių, kurios priklausė nuo tiekėjų, proc.
	0
	0,07

	Visiems tiekėjams atšaukus pasiūlymus ar atsisakius sudaryti pirkimo sutartį, proc.
	0
	0,36

	PASTABOS:
 Į neįvykusių pirkimų rodiklio skaičiavimus įtraukiami tik tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą, jeigu pirkimas baigėsi sudarius sutartį (preliminariąją sutartį), arba procedūrų pabaigos datą, jei pirkimas pasibaigė nesudarius sutarties arba sukūrus / nesukūrus DPS.


A. PASIRENGIMO PIRKIMUI PROCESO – NUO POREIKIO ATSIRADIMO IKI PIRKIMO PASKELBIMO, ETAPO VALDYSENA
	Subprocesas
	Nepasiekta
	Pasiekta
	Viršyta
	N/I
	Pastabos
	Rekomendacijos ir jų įvykdymo terminai
[Pildo VPT]
	ĮGYVENDINIMO PRIEMONĖS, ATSAKINGI ASMENYS, Įgyvendinimo TERMINAI
[Pildo PV]

	Reglamentavimo sistema
	☐	☐	☒	☐	Pasirengimo pirkimui etapui parengtas išsamių vidaus dokumentų rinkinys - Metinio pirkimų plano rengimo ir keitimo proceso standartas, Pirkimų inicijavimo ir dokumentų rengimo proceso standartas, Pirkimų politika, Nusišalinimo nuo sprendimo priėmimo arba funkcijų vykdymo proceso standartas bei Interesų konfliktų prevencijos ir valdymo politika. Standartizavimas apima ne tik procesų aprašymą, bet ir jų valdymui reikalingus elementus: kiekvienam procesui pateikti vertintini veiklos rodikliai, nuorodos į metodinę medžiagą, teisinę bazę ir aktualius pavyzdžius, kiekvienas procesas atvaizduotas grafine proceso schema, o dokumentų derinimo ir tvirtinimo tvarka įtvirtinta derinimo ir tvirtinimo matricoje - taip reglamentavimas vienu metu apibrėžia proceso eigą, jos matavimą, atsakomybes ir sprendimų priėmimo seką, o proceso dalyviui suteikia tiek norminę, tiek vaizdinę, tiek metodinę prieigą prie tos pačios tvarkos. Standartų rengimas ir priežiūra organizuoti pagal nuolatinio tobulėjimo metodiką, vidiniai teisės aktai nuolat atnaujinami atsižvelgiant į VPĮ pokyčius bei praktikoje identifikuotus tobulinimo poreikius (žr. „ Procesų analizė ir tobulinimas“ subprocesą), todėl reglamentavimas veikia kaip prižiūrima ir aktualizuojama sistema.
	-
	-

	Reglamentavimas
	☒	☐	☐	☐	Tikrinimo metu nustatyti du reglamentavimo išsamumo trūkumai, pasireiškiantys pasirengimo pirkimui etape. Pirma, PV poreikių surinkimo formos turinys nenustato pareigos poreikio teikėjams pateikti dalies planavimo sprendimams reikalingos informacijos - formoje nenumatyti laukai poreikio užtikrinimo alternatyvoms, neįvykus pirkimui, todėl reglamentuota poreikio pateikimo apimtis neatitinka Tarnybos rekomenduojamos apimties[footnoteRef:2]. Antra, reglamentavime nenustatyta vienoda, iš anksto patvirtinta rinkos tyrimų dokumentavimo forma: nors pareiga atlikti rinkos tyrimus standarte įtvirtinta, jos vykdymo įforminimo būdas nereglamentuotas. [2:  Žr. https://vpt.lrv.lt/public/canonical/1765449141/20325/Rekomendacijos%20atnaujintos%202025-12-11.docx] 

	1.  Patvirtinti išsamaus rinkos tyrimo atlikimo ir rezultatų fiksavimo tvarką, nustatant pareigą pirkimų iniciatoriams dokumentuoti rinkos tyrimus skirtinguose pirkimo proceso etapuose (pvz., planavimo ir inicijavimo metu), numatyti, kad rinkos tyrimo rezultatai būtų teikiami kartu su pirkimo paraiška ir detaliai reglamentuoti pakartotinio rinkos tyrimo atlikimo atvejus, pavyzdžiui, kai ankstesnis tyrimas atliktas daugiau nei prieš 6 mėnesius.

Rekomenduojamas įgyvendinimo terminas: 2 mėnesiai nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	
	
	
	
	
	
	2.  Poreikių surinkimo formą papildyti įtraukiant privalomą lauką dėl poreikio užtikrinimo alternatyvų, neįvykus pirkimui.

Rekomenduojamas įgyvendinimo terminas: 2 mėnesiai nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Atsakingų asmenų paskyrimas
	☐	☐	☒	☐	PV pasirengimo pirkimui etape taiko rolėmis grįstą atsakomybių priskyrimo modelį, kuriame paskyrimo funkciją atlieka procesų standartai kartu su PVS. Kiekvienam proceso standartui, tvirtinamam PV padalinio vadovo sprendimu, priskirtas savininkas - konkreti pareigybė, o patys standartai aprašo visus proceso dalyvius, jų funkcijas ir atsakomybes, todėl kiekvienos rolės turinys yra apibrėžtas iš anksto ir vienodai visiems ją atliekantiems asmenims. Rolė su konkrečiu fiziniu asmeniu susiejama PVS veiksmo atlikimo momentu: darbuotojas, inicijuodamas pirkimą sistemoje, tampa pirkimo iniciatoriumi ir nuo to momento vykdo standarte detaliai aprašytą iniciatoriaus rolę, o sistema fiksuoja, kas, kada ir kokį veiksmą atliko. Kiekvieno pirkimo kortelėje PVS yra atskira grafa, kurioje nurodomi pirkimo iniciatorius, vykdytojas, komisija, ekspertai ir kiti proceso dalyviai, todėl visų su konkrečiu pirkimu susijusių asmenų sudėtis matoma vienoje vietoje ir bet kuriuo momentu nustatoma be papildomos paieškos dokumentuose. Toks modelis užtikrina, kad atsakomybė visais atvejais tenka konkrečiam, iš PVS duomenų vienareikšmiškai identifikuojamam asmeniui ir yra atsekama be atskiro administracinio veiksmo - individualaus paskyrimo dokumento funkciją atlieka pats sistemos įrašas, kuris, skirtingai nei vienkartinis paskyrimo aktas, atsiranda automatiškai ir negali būti praleistas. Modelio praktinį mastą rodo tai, kad iniciatoriaus rolę PV atlieka 60 darbuotojų, kurių visų pareigos apibrėžtos tuo pačiu standartu: vienodą rolės turinį tokiam dalyvių skaičiui būtų sudėtinga išlaikyti individualiais paskyrimo dokumentais, o rolėmis grįstame modelyje atsakomybių apibrėžtis lieka nepakitusi keičiantis asmenims ar jų skaičiui ir nereikalauja papildomo administravimo. Atsakomybės tokiu būdu apibrėžtos dviem lygmenimis: už atskiro pirkimo veiksmus atsako rolę atliekantis darbuotojas, o už proceso visumą ir jo priežiūrą - standarte nurodytas proceso savininkas.
	-
	-

	Atsakomybių paskirstymas
	☐	☒	☐	☐	
	
	

	Informacijos apie pirkimo poreikius surinkimo sistema
	☐	☐	☒	☐	PV poreikių surinkimo procesas grindžiamas centralizuotu, kelių lygių konsolidavimo principu. Pirmajame lygyje PV padalinio paskirtas koordinatorius surenka padalinio darbuotojų poreikius ir patikrina juos dėl galimo dubliavimosi, o apibendrintus duomenis perduoda už planavimą atsakingam asmeniui (CPO atstovui); šis atlieka pakartotinę dubliavimosi ir suderinamumo patikrą jau tarp grupės įmonių ir galutinai konsoliduoja organizacijos poreikių sąrašą. Taip į pirkimų planą patenka suderinta, o ne mechaniškai sudėta atskirų padalinių informacija, sudaromos prielaidos tiksliai apskaičiuoti bendrą pirkimų vertę ir laiku identifikuoti tarp padalinių ar grupės įmonių pasikartojančius poreikius, kurie, šio mechanizmo nesant, taptų atskirais, persidengiančiais pirkimais – mechanizmo veikimą praktikoje patvirtina ir tikrinimo metu pateiktas konsoliduoto pirkimo pavyzdys[footnoteRef:3]. Poreikių surinkimo etapui skiriamas pakankamas laikas[footnoteRef:4], todėl tiek poreikių teikėjai, tiek juos konsoliduojančios grandys turi realias galimybes poreikius įvertinti, suderinti ir patikslinti dar iki plano rengimo pradžios, o ne rinkti juos skubos tvarka. Struktūrinį konsolidavimo pranašumą papildo tikslinga komunikacija etapo pradžioje. Informaciniame pranešime, kuriuo inicijuojamas poreikių surinkimas, už planavimą atsakingas asmuo atskirai atkreipia dėmesį į ilgos trukmės ir didelės vertės sutarčių planavimo specifiką - nurodo, kad, pavyzdžiui, 2026 m. viduryje pasibaigiančios sutarties atveju atitinkamas pirkimas turi būti įtrauktas jau į 2025 m. planą, nes didelės vertės tarptautinių pirkimų procedūros trunka apie 7–9 mėnesius, ir ragina poreikių teikėjus peržiūrėti turimas sutartis bei patikrinti jų atitiktį rengiamam planui, prie pranešimo pridėdamas turimų sutarčių sąrašus. Vienodą pasirengimą etapui užtikrina ir tai, kad prieš poreikių surinkimo pradžią poreikių teikėjams pravedami tiksliniai mokymai, kuriuose pristatoma pildytina forma ir jos pildymo paaiškinimai, todėl poreikių pateikimo momentu visi poreikio teikėjai turi vienodą formos reikalavimų supratimą. [3:   Mažos vertės pirkimas „Oro taršos monotoringo paslaugos“.]  [4:  2025 m. pirkimų poreikių surinkimas inicijuotas 2024 m. rugpjūčio 28 d.] 

	-
	-

	Informacijos apie pirkimo poreikius surinkimas
	☒	☐	☐	☐	Pirkimo iniciatoriams nenustatyta pareiga prieš teikiant poreikį atlikti rinkos tyrimą. Privaloma ši pareiga tampa tik vėlesniame, inicijavimo, etape, tačiau ir tuomet tyrimo rezultatai, išskyrus potencialių tiekėjų nurodymą PVS, nefiksuojami jokia nustatyta rašytine forma. Poreikio pateikimo stadijoje nevertinamos ir pirkimo alternatyvos: galimybė taikyti rezervuotus ar inovatyvius pirkimus vertinama tik derinant pirkimų planą ir rengiant pirkimo dokumentus, dažniausiai darbinių susitikimų metu, o galutiniai susitarimai fiksuojami tik pirkimo sąlygose. Nors rezervuoto ir inovatyvaus pirkimo požymiai PVS žymimi, vertinimo eiga ir motyvai nedokumentuojami. Poreikių surinkimo formoje taip pat neprašoma nurodyti poreikio užtikrinimo alternatyvų, jei pirkimas neįvyktų, todėl poreikio formavimo metu nenumatomi veiksmai pirkimui neįvykus.
	1. Užtikrinti, kad pirkimų iniciatoriai prieš teikdami pirkimų poreikį atliktų rinkos tyrimus ir kartu su poreikiu pateiktų jų rezultatus.

Rekomenduojamas įgyvendinimo terminas: Nuolat
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Planavimo automatizavimas
	☐	☐	☒	☐	Pirkimų planavimo procesai centralizuotai vykdomi PVS, kuri papildomai atlieka automatizuotą pirkimo vertės skaičiavimą ir jos atitikties parinktam pirkimo būdui patikrą - jei pirkimo būdas parenkamas netinkamai, neatitinkant apskaičiuotos vertės, sistema apie tai informuoja klaidos pranešimu, todėl tokio pobūdžio netikslumai identifikuojami automatiškai, dar prieš priimant tolesnius sprendimus, o ne tik vėlesnės kontrolės ar audito metu. Tai reikšmingai sumažina žmogiškosios klaidos veiksnio įtaką pirkimo būdo parinkimo etape ir užtikrina vientisą, visos organizacijos mastu atsekamą duomenų seką. Papildomai, PVS iniciatoriams automatiškai siunčia priminimus apie artėjantį pirkimo inicijavimo terminą. 
Pirkimų plano viešinimas CVP IS stebimas atskira verslo analitikos ataskaita, todėl plano paskelbimo bei jo aktualumo kontrolė taip pat nėra paliekama vien rankiniam patikrinimui, o yra automatizuota ir nuolat prieinama.
Planavimo stebėsena atliekama rodiklių suvestinėmis bei verslo analitikos ataskaitomis, kurios suteikia diferencijuotą, pagal vartotojo vaidmenį pritaikytą prieigą prie duomenų: kiekvienas pirkimo iniciatorius ataskaitų pagalba gali stebėti būtent savo suplanuotus pirkimus - matyti, kurie jau inicijuoti, kurie dar neinicijuoti, kurie vėluoja būti inicijuoti, taip pat pirkimų vykdymo statusą (nepradėtas, vykdomas ir pan.), o tai sudaro sąlygas kiekvienam proceso dalyviui savarankiškai stebėti savo įsipareigojimų vykdymą ir laiku reaguoti į vėlavimus, nesikreipiant dėl informacijos į kitus pirkimų procese dalyvaujančius asmenis. Organizacijos vadovai bei už planavimą atsakingi asmenys turi prieigą prie bendros, agreguotos statistikos ir gali ją analizuoti įvairiais pjūviais.
Be to, organizacijoje veikia proaktyvus, į rezultatą orientuotas planavimo proceso kokybės vertinimas: PV sistemingai analizuoja ir reguliariai, kas ketvirtį, pristato vadovybei planavimo kokybės rodiklius[footnoteRef:5]. Rodiklių stebėjimas yra reikšmingas valdysenos elementas, nes leidžia objektyviai, skaitine išraiška vertinti, ar pirkimų planas atspindi realius organizacijos poreikius, ir laiku pastebėti planavimo kokybės pokyčius.  [5:  Pradinio plano tikslumas (proc.), nekeistų plano eilučių skaičius.] 

	-
	-

	Plano parengimas
	☒	☐	☐	☐	Planavimo etape VPĮ numatytos pirkimo vykdymo alternatyvos – rezervuoti, darnieji ir inovatyvūs pirkimai bei pirkimai iš VPĮ 35/36 str. nustatytų subjektų – nėra pagrindžiamos. Nors jų požymiai PVS žymimi, pati PV nurodo, kad jos aptariamos žodžiu, darbinių susitikimų metu, o esminis vertinimas atliekamas tik inicijavus pirkimą, galutinius sprendimus fiksuojant pirkimo sąlygose. Dėl tokio vertinimo atidėjimo plano sudarymo stadija, kurios metu turėtų būti suformuota strateginė PV pirkimų struktūra, šios funkcijos faktiškai neatlieka.
Su pirkimo objektu ir jo vykdymo būdu susijusios rizikos (vykdymo terminų, konkurencijos masto, galimų pretenzijų ar teisminių ginčų, tikimybės nesudaryti sutarties) planavimo metu aptariamos, tačiau nedokumentuojamos, todėl šio vertinimo negalima nei patikrinti, nei panaudoti pagrindžiant tolesnius planavimo ar pirkimo būdo pasirinkimo sprendimus.
Plano įgyvendinimo eiga atskleidžia reikšmingą atotrūkį tarp planuoto ir faktinio pirkimų masto: 2025 m. faktiškai įvykdytų pirkimų vertė buvo 40 proc. mažesnė nei suplanuota[footnoteRef:6]. Tai liudija arba nepakankamai pagrįstą vertės planavimą, arba nepakankamai motyvuotą poreikių pagrindimą juos teikiant - abiem atvejais planas iš anksto neatspindi realaus organizacijos pirkimų poreikio. Tą patį rodo ir neplaninių pirkimų pobūdis: metų pabaigoje sistemingai atsiranda nemažai neplanuotų mažos vertės pirkimų, dažnai susijusių su prognozuojamo pobūdžio poreikiais (renginiais, mokymais)[footnoteRef:7], pasitaiko ir neplaninių didesnės vertės pirkimų[footnoteRef:8]. Taigi dalis poreikių, kuriuos pagal pobūdį buvo galima numatyti rengiant planą, į jį patenka tik vykdymo eigoje. [6:  Suplanuota vertė (metų pabaigoje) 19.781.881,15 EUR be PVM, įvykdytų pirkimų vertė 11.813.359,50 EUR be PVM]  [7:  Komandos formavimo renginiai, mokymo paslaugos, teisinės paslaugos, maitinimo paslaugos, vaizdo klipų filmavimas ir kt.]  [8:  Konsultacinės paslaugos finansų ir mokesčių klausimais (skelbiamos derybos), Strateginio valdymo konsultacijų paslaugos (skelbiamos derybos), Nepavojingų atliekų tvarkymo paslaugos (skelbiamos derybos) ir kt.] 

	1. Užtikrinti, kad pirkimų planavimo etape būtų sistemingai vertinamos ir dokumentuojamos galimybės vykdyti rezervuotus, darniuosius ir inovatyvius pirkimus, nurodant vertinimo motyvus, taip pat su pirkimo objektu ir jo vykdymo būdu susijusios rizikos.

Rekomenduojamas įgyvendinimo terminas: Nuolat
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	
	
	
	
	
	
	2.  Sukurti pirkimų plano vykdymo kontrolės sistemą, užtikrinančią suplanuotų pirkimų atitiktį faktiškai vykdomų pirkimų apimčiai, bei planuojamų pirkimų verčių pokyčių pagrįstumą.

Rekomenduojamas įgyvendinimo terminas: 1 mėnesis nuo Tikrinimo ataskaitos patvirtinimo dienos.

	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Plano tikslinimas
	☒	☐	☐	☐	Tikrinimo metu nustatytas aukštas PV neplanuotų pirkimų rodiklis - iš viso 49 proc. visų pirkimų pagal skaičių vykdomi neįtraukus jų į pradinį planą[footnoteRef:9], o tai reiškia, kad beveik kas antras organizacijos pirkimas planavimo stadijoje liko neidentifikuotas, nepaisant to, kad daugiapakopis poreikių konsolidavimo mechanizmas formaliai sudaro sąlygas tokius poreikius surinkti iš anksto. Reikšminga, kad tarp neplanuotų pirkimų pasitaiko ir tarptautinės vertės - iš 22 tarptautinių skelbiamų derybų būdu vykdomų pirkimų 3 buvo vykdomi neįtraukus jų į pradinį planą[footnoteRef:10]. Nors tai sudaro santykinai nedidelę visų tarptautinių pirkimų dalį, tačiau, tokio pobūdžio pirkimams reikalingas ilgas parengiamasis laikotarpis, todėl jų atsiradimas tik plano vykdymo eigoje reiškia, kad pasirengimui lieka mažiau laiko. [9:  120 neplaninių pirkimų, iš viso pirkimų plane 247 pirkimai.]  [10:  2025 m. iš 22 tarptautinės vertės pirkimų 3 (Nepavojingų atliekų tvarkymo paslaugos, Konsultacinės paslaugos finansų ir mokesčių klausimais, Strateginio valdymo konsultacijų paslaugos), vykdyti skelbiamų derybų būdu, buvo įtraukti į planą tikslinimo, o ne pirminio plano patvirtinimo metu.] 

Dar ryškesnis nukrypimas nustatytas mažos vertės pirkimų segmente: 59 proc. mažos vertės pirkimų pagal skaičių buvo neplanuoti[footnoteRef:11], o jų bendra vertė per metus išaugo net 70 proc., palyginti su pradiniu planu[footnoteRef:12]. Toks pirkimų, daugiausia susijusių su įvairiais renginiais, mokymais ir panašaus pobūdžio, iš esmės pasikartojančiais ir prognozuojamais poreikiais, neįtraukimas į pradinį planą rodo ne objektyvų poreikio pasikeitimą, o nepakankamą poreikių surinkimo ir plano rengimo veiklų išsamumą. [11:  Viso pirkimų plane 182 mažos vertės pirkimai, iš kurių net 107 neplaniniai pirkimai.]  [12:  Pirminiame plane mažos vertės pirkimų suplanuota už 1.082.918,66 EUR be PVM, o metų pabaigoje - už 1.837.566,15 EUR be PVM.] 

	1.  Papildyti Metinio pirkimų plano rengimo ir keitimo proceso standartą plano tikslinimo pagrįstumo kriterijais – nustatyti, kad į planą tikslinimo būdu įtraukiamas pirkimas turi būti lydimas pagrindimo, kodėl poreikis negalėjo būti identifikuotas plano rengimo metu, o pagrindimas fiksuojamas PVS.

Rekomenduojamas įgyvendinimo terminas: 1 mėnesis nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	
	
	
	
	
	
	2.  Nustatyti plano tikslinimo masto stebėsenos rodiklį (neplanuotų pirkimų dalis pagal skaičių ir vertę, atskirai - mažos vertės ir tarptautinių pirkimų segmentuose) ir jo periodinį aptarimą vadovybės lygmeniu.

Rekomenduojamas įgyvendinimo terminas: 1 mėnesis nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Pirkimų inicijavimo automatizavimas
	☐	☐	☒	☐	Pirkimų inicijavimo procesas PV yra standartizuotas ir vykdomas PVS priemonėmis: pirkimai inicijuojami elektroniniu būdu pildant inicijavimo vedlį, pateikiant pagal pirkimo būdą reikiamą informaciją bei dokumentus, o patvirtinus inicijavimą suformuojama inicijavimo pažyma. Inicijavimo data fiksuojama sistemoje ir nuo jos skaičiuojami tolesni procedūriniai terminai. Savalaikiam inicijavimui sudarytos sisteminės prielaidos: iniciatoriai apie artėjančius terminus informuojami automatiniais PVS pranešimais, neinicijuoti pirkimai sekami verslo analitikos ataskaitoje, prieinamoje iniciatoriams ir jų vadovams, o rodikliai aptariami periodiniuose susirinkimuose. Grįžtamąjį ryšį užtikrina CPO paskirti pirkimų partneriai (pagal funkcijas atitinkantys pirkimų koordinatorius) ir užklausų valdymo sistema, per kurią iniciatoriai gauna ekspertinius atsakymus iš CPO. Iniciatoriams pateikiama metodinė medžiaga - techninių specifikacijų šablonai, rinkos tyrimo gairės ir atmintinė, rinkos konsultacijų gairės ir kt.
	-
	-

	Pirkimų inicijavimas
	☒	☐	☐	☐	PV faktiniai pirkimų inicijavimo savalaikiškumo rodikliai reikšmingai žemi: 2025 m. laiku inicijuota tik 9,6 proc. tarptautinių ir supaprastintų 19,2 proc. mažos vertės, 28,6 proc. per ar iš CPO LT ir 50 proc. neskelbiamų derybų pirkimų. Kritiškiausia padėtis būtent tose kategorijose, kurios dėl sudėtingumo reikalauja ankstyviausio inicijavimo - tarptautiniuose ir supaprastintuose pirkimuose laiku inicijuojama vos  dešimtoji dalis pirkimų. Rezultato atotrūkį lemia informacinis, o ne įpareigojantis priemonių pobūdis: priminimai ir ataskaitos konstatuoja praleistus terminus, tačiau poveikio priemonių už pakartotinį jų nesilaikymą nenustatyta, o žemas savalaikiškumas visose kategorijose rodo, kad poreikis neretai identifikuojamas per vėlai.
Pirkimo inicijavimo ir dokumentų rengimo proceso standarte iniciatoriui įtvirtinta pareiga atlikti rinkos tyrimą pagal parengtą atmintinę nevykdoma: nustatyti trys atvejai, kai inicijavimo dokumentuose nurodyta, jog tyrimas neatliktas - du perkant iš vieno tiekėjo, įskaitant 50 000 EUR be PVM vertės mokymų paslaugų pirkimą[footnoteRef:13], ir vienas tarptautinės vertės pirkimas skelbiamų derybų būdu[footnoteRef:14]. Rinkos tyrimas pagrindžia sprendimus dėl pirkimo objekto, tiekėjų rato, vertės ir pirkimo būdo, todėl jo neatlikimas, ypač perkant iš vieno tiekėjo, reiškia, kad sprendimas priimtas neįsitikinus alternatyvių tiekėjų egzistavimu, ir kyla neracionalaus lėšų naudojimo bei konkurencijos ribojimo rizika. Kartu tai savarankiškas valdysenos trūkumas - PV nesilaiko savo pačios patvirtintos vidinės tvarkos,  įtvirtinančios  pareigą atlikti rinkos tyrimus. Kontrolė inicijavimo etape deklaratyvi: sistemoje užfiksavus, kad tyrimas neatliktas, pirkimas tęsiamas be taisomojo veiksmo ir be prašymo paraišką patikslinti. Reikalavimų nesilaikymas išlieka nepaisant metodinės medžiagos ir mokymų prieinamumo, todėl vertintinas kaip praktinės kompetencijos ar atsakomybės spraga, matoma iš faktinės valdysenos. [13:  Pirkimų inicijavimo paraiška Nr. Nr. 31321 “LEAN mokymai“, pirkimo vertė 50.000,00 EUR be PVM.]  [14:  Pirkimų inicijavimo paraiška Nr. Nr. 30567 “Renginių organizavimo paslaugos“, pirkimo vertė 990.000,00 EUR be PVM.] 

	1.  Užtikrinti, kad prieš inicijuojant pirkimus būtų įvertinama rinkos situacija, o reikšmingesnių ar sudėtingesnių pirkimų atvejais atliekami ir dokumentuojami rinkos tyrimai, kurių rezultatai būtų naudojami pagrindžiant sprendimus inicijavimo etape.

Rekomenduojamas įgyvendinimo terminas: Nuolat
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	
	
	
	
	
	
	2.  Patvirtinti rinkos tyrimo suvestinės formą pagal Tarnybos parengtą Viešųjų pirkimų ir pirkimų organizavimo ir vidaus kontrolės rekomendacijų priedą „Rinkos tyrimo suvestinė“[footnoteRef:15]. [15:  https://vpt.lrv.lt/public/canonical/1765449141/20325/Rekomendacijos%20atnaujintos%202025-12-11.docx] 


Rekomenduojamas įgyvendinimo terminas: 3 mėnesiai nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	
	
	
	
	
	
	3. PVS įdiegti techninę kontrolę, neleidžiančią tęsti pirkimo inicijavimo, kai nurodyta, kad rinkos tyrimas neatliktas, be dokumentuoto pagrindimo ir jį patvirtinančio atsakingo asmens sprendimo.

Rekomenduojamas įgyvendinimo terminas: 3 mėnesiai nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	
	
	
	
	
	
	4. Nustatyti taisomuosius veiksmus ir eskalavimo tvarką pakartotinio pavėluoto inicijavimo atvejais (pvz. klausimo perdavimas iniciatoriaus tiesioginiam vadovui, vėlavimo priežasčių analizė ir, esant pakartotiniam nepagrįstam vėlavimui, poveikio priemonių taikymas).

Rekomenduojamas įgyvendinimo terminas: 3 mėnesiai nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Rezervuotų pirkimų rodiklio pasiekimo užtikrinimas
	☒	☐	☐	☐	Tikrinimo metu nustatyta, kad PV nepasiekė privalomo rezervuotų pirkimų rodiklio, nors jis įtrauktas į stebimų rodiklių sąrašą, jo nepasiekimas organizacijai žinomas. Priešingai nei kitų Švieslentės rodiklių atveju, kur taikomas sistemingas stebėjimo ir gerinimo mechanizmas, šio rodiklio neatitiktis fiksuojama, tačiau taisomųjų veiksmų nesiimama - stebėsena šioje dalyje apsiriboja neatitikties konstatavimu be tolesnio valdysenos atsako. Tokią padėtį lemia dvi tarpusavyje susijusios priežastys. Pirma, pati PV pripažįsta[footnoteRef:16], kad pirkimų iniciatoriams trūksta kompetencijos įsivertinti, kada rezervuotas pirkimas gali ir turi būti vykdomas, o pirkimų komisija vadovaujasi iniciatoriaus paraiškos kortelėje pažymėta informacija - iniciatoriui rezervuoto pirkimo galimybės nepažymėjus, klausimas toliau nebesprendžiamas, todėl sprendimas faktiškai perkeliamas ankstyviausiai ir mažiausiai šiam vertinimui pasirengusiai grandžiai. Antra, PV veikloje prioritetas teikiamas konkurencingumo, taupymo ir darbo efektyvumo rodikliams, o rezervuotų pirkimų pasiekimas prioritetiniu nelaikomas - PV tiesiogiai nurodo nesiekianti vykdyti rezervuotų pirkimų dėl mažesnio jų konkurencingumo[footnoteRef:17]. [16:  2026 m. birželio 26 d. nuotolinio susitikimo metu.]  [17:  2026 m. birželio 5 d. raštas Nr. SD(KC)-937/2026.] 

Toks prioritetų nustatymas atskleidžia rodiklio paskirties nesupratimą. Rezervuoti pirkimai yra ne ekonominio efektyvumo, o socialinės politikos priemonė, skirta socialiai pažeidžiamų asmenų grupių integracijai į darbo rinką per užimtumui skirtų subjektų dalyvavimą pirkimuose. Įtvirtindamas privalomą minimalią reikšmę, teisės aktų leidėjas sąmoningai numatė dalies pirkimų atvėrimą riboto rato tiekėjų konkurencijai kaip kompromisą tarp konkurencingumo ir socialinės įtraukties tikslų[footnoteRef:18], todėl mažesnis rezervuotų pirkimų konkurencingumas yra esminis, iš anksto numatytas šio instrumento požymis, o ne trūkumas, ir negali būti savarankiškas pagrindas privalomo rodiklio nesiekti - priešingu atveju konkurencingumo prioritetu de facto paneigiamas teisės aktais nustatytas įpareigojimas. Aplinkybė, kad neatitiktis žinoma, bet netaisoma, o jos priežastis - iniciatorių kompetencijos stoka - identifikuota, tačiau nepašalinta, liudija ne tik atskiro rodiklio nepasiekimą, bet ir gerinimo priemonių mechanizmo spragą tais atvejais, kai rodiklio pasiekimas reikalauja aktyvių, o ne vien stebimųjų valdysenos veiksmų. [18:  Sudaryti sąlygas neįgaliesiems ir kitoms socialiai pažeidžiamoms, darbo rinkoje diskriminuojamoms asmenų grupėms integruotis į darbo rinką, užtikrinti jų užimtumą ir mažinti socialinę atskirtį, kartu palaikant įmonių, kurios dėl didesnių veiklos sąnaudų negali lygiaverčiai konkuruoti įprastinėmis rinkos sąlygomis, veiklos tvarumą.] 

	1.  Rezervuotų pirkimų rodikliui taikyti tą patį gerinimo priemonių mechanizmą kaip kitiems Švieslentės rodikliams - nepasiekus privalomos reikšmės, sudaryti taisomųjų veiksmų planą su terminais ir atsakingais asmenimis bei jo vykdymą periodiškai aptarti vadovybės lygmeniu.

Rekomenduojamas įgyvendinimo terminas: Nuolat
	1. Inicijuojant pirkimą vertinti objektą ir visas galimybes pirkti kaip rezervuotą pirkimą.
Atsakingi: Pirkimo vykdytojo padalinių vadovai.
Terminas: Nuolat  

2. Papildyti socialinių kriterijų nustatymo įrankį dėl rezervuoto pirkimo įvertinimo pagal BVPŽ kodą. 
Atsakingi: Pirkimų strategijos ir procesų vadovas
Terminas: 2026 m. rugsėjo mėn. 

	
	
	
	
	
	
	2.  Rezervuotus pirkimus planuoti iš anksto: rengiant pirkimų planą, preliminariai nustatyti, kurie pirkimai bus vykdomi kaip rezervuoti, kad būtų užtikrintas privalomo rezervuotų pirkimų rodiklio pasiekimas, o galutinį sprendimą priimti inicijavimo metu.

Rekomenduojamas įgyvendinimo terminas: Nuolat

	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	VPĮ įtvirtintų rodiklių pasiekimo užtikrinimas
	☐	☐	☒	☐	PV užtikrina didžiosios daugumos Švieslentėje fiksuojamų tikslinių rodiklių pasiekimą[footnoteRef:19] ir taiko sistemingą šių rodiklių stebėseną - duomenys reguliariai sekami, analizuojami ir pristatomi vadovybei susirinkimuose bei ataskaitose. Tokia stebėsena užtikrina, kad rodiklių vykdymo informacija pasiekia sprendimus priimančius asmenis dar nepasibaigus ataskaitiniam laikotarpiui ir gali būti panaudota valdysenos sprendimams, o ne lieka vien retrospektyviu jau įvykusio rezultato konstatavimu. Pagrindiniai sekami rodikliai įtvirtinti keliuose tarpusavyje susietuose dokumentuose - aprašytuose pirkimų procesuose[footnoteRef:20], Pirkimų funkcijos vystymo plane ir darbuotojų metiniuose tiksluose. Toks įtvirtinimas integruoja rodiklių siekimą tiek į strateginio, tiek į individualaus veiklos planavimo lygmenį ir nepalieka jo priklausyti vien nuo atskiro proceso ar vieno už pirkimus atsakingo asmens iniciatyvos, o susiejimas su personalo metiniais tikslais sukuria asmeninę atsakomybę už rezultatus ir mažina riziką, kad rodiklio pasiekimas liktų niekam konkrečiai nepriskirta bendro pobūdžio organizacijos pareiga. Socialiai atsakingų, žaliųjų ir inovatyvių pirkimų dalies didinimas įvardytas kaip viena iš strateginių krypčių Pirkimų funkcijos vystymo plane, todėl atitinkamų rodiklių siekimas susietas su ilgalaike pirkimų politikos kryptimi, o ne traktuojamas kaip izoliuotas teisės akto reikalavimo vykdymas. Ypatingas dėmesys skiriamas konkurencingumo rodikliams - nuolat stebima vieno tiekėjo pirkimų dalis bei kokybės vertinimo kriterijų taikymo mastas. Tai liudija siekį ne vien formaliai pasiekti teisės aktuose nustatytas ribines reikšmes, bet realiai gerinti pirkimų konkurencingumą ir plėsti kokybinių pasiūlymų vertinimo kriterijų taikymą platesniu mastu, nei to minimaliai reikalautų teisinis reguliavimas. [19:  Žaliųjų pirkimų dalis 100 proc., pirkimų kai taikytas kokybės kriterijus vertės dalis 89,3 proc., inovatyvių pirkimų vertės dalis 1,839 proc., paviešintų sutarčių skaičiaus dalis 100 proc.]  [20:  Metinio pirkimų plano rengimo ir keitimo proceso standarte, Pirkimo inicijavimo ir dokumentų rengimo proceso standarte.] 

	-
	-

	Darnieji pirkimai (išskyrus rezervuotus pirkimus)
	☐	☒	☐	☐	
	
	

	Veiklų perdavimo-priėmimo procedūros keičiantis atsakingiems asmenims
	☐	☒	☐	☐	 
	

	

	Konkurencingumo pirkimuose užtikrinimas
	☐	☒	☐	☐	
	
	

	Nešališkumo deklaracijų / konfidencialumo pasižadėjimų pasirašymo ir privačių interesų deklaravimas ir kontrolė
	☒	☐	☐	☐	Tikrinimo metu nustatyta, kad dalis su pirkimais susijusias funkcijas atliekančių darbuotojų deklaravimo pareigos neįvykdė arba įvykdė netinkamai[footnoteRef:21]. Privačių interesų deklaravimas yra būtina sąlyga interesų konfliktui identifikuoti dar prieš asmeniui atliekant su pirkimu susijusias funkcijas. Nedeklaravus interesų, galimo konflikto situacija lieka neatskleista. Nenurodžius pirkimų funkcijos, organizacija negali patikimai identifikuoti pirkimuose dalyvaujančių asmenų, todėl jų deklaruoti duomenys gali būti neįvertinti priimant pirkimų sprendimus. Abiem atvejais kyla rizika, kad pirkimų sprendimus priims asmenys, kurių nešališkumas neužtikrintas.  [21:  Pirkimo iniciatoriai A. A., L. L., A. T., A. Š., I. K. privačių interesų deklaracijoje nedeklaravo einamų pareigų pirkimų procedūrose „pirkimų iniciatorius“, o pirkimo iniciatorius A. V. nepateikė privačių interesų deklaracijos.] 

	1. Reguliariai tikrinti, ar visi su pasirengimo pirkimui procesu (nuo poreikio atsiradimo iki pirkimo paskelbimo) susiję asmenys yra pateikę ir (ar) atnaujinę privačių interesų deklaracijas, nustatant, kad patikros rezultatai būtų fiksuojami (pvz., patikros žurnale ar ataskaitoje) ir teikiami PV vadovui.

Rekomenduojamas įgyvendinimo terminas:  Ne rečiau kaip 1 kartą per metus
	1. Reguliariai tikrinti, ar visi su pasirengimo pirkimui procesu (nuo poreikio atsiradimo iki pirkimo paskelbimo) susiję asmenys yra pateikę ir (ar) atnaujinę privačių interesų deklaracijas.
Atsakingas: CPO  patikrų vadovas
Terminas:  Ne rečiau kaip 1 kartą per metus

	Dokumentų standartizavimas
	☐	☐	☒	☐	Tikrinimo metu nustatyta, kad PV nuosekliai standartizuoja pasirengimo pirkimui proceso dokumentus: pirkimų poreikiai teikiami pagal iš anksto nustatytą formą, į kurią nuoroda pateikiama Metinio pirkimų plano rengimo ir keitimo proceso standarte, pirkimo inicijavimo dokumentai unifikuoti - darbuotojas pildo PVS vedlį, pateikdamas sistemoje prašomą informaciją, o techninėms specifikacijoms rengti darbuotojams prieinamos pavyzdinės formos su detaliais paaiškinimais. Toks dokumentų standartizavimas užtikrina, kad pasirengimo pirkimui informacija būtų renkama vienoda apimtimi ir struktūra nepriklausomai nuo ją teikiančio darbuotojo, todėl mažėja individualios interpretacijos ir neišsamių ar tarpusavyje nepalyginamų dokumentų rizika, o sisteminis vedlio pobūdis kartu atlieka ir pirminės kontrolės funkciją, nes privalomų laukų pildymas neleidžia praleisti esminės informacijos. Standartizavimo tvarumą sustiprina tai, kad kiekvienas standartizuotas dokumentas yra išsamiai pristatomas mokymų metu[footnoteRef:22], taip susiejant pačių formų egzistavimą su jų taikymui reikalingų žinių perdavimu, o ne paliekant darbuotojams savarankiškai aiškintis reikalavimus. Šios aplinkybės rodo, kad dokumentų standartizavimo srityje PV taiko sisteminį požiūrį, apimantį formų parengimą, jų įtvirtinimą proceso standartuose, techninį integravimą į PVS ir žinių perdavimą, todėl pagal turinio kriterijų ši sritis vertintina kaip atitinkanti gerąją valdysenos praktiką. [22:  Pvz. prieš poreikio surinkimo pradžią, už planavimą atsakingas asmuo pravedė mokymus poreikio teikėjams (iniciatoriams).] 

	-
	-

	Dokumentų valdymo ir pirkimų valdymo sistemų naudojimas
	☐	☐	☒	☐	Tikrinimo metu nustatyta, kad PV pirkimų procese naudoja PVS, apimančią visą proceso eigą nuo pirkimo poreikio surinkimo iki sutarties sudarymo, todėl pirkimo proceso duomenys kaupiami, veiksmai atliekami ir jų seka fiksuojama vienoje sistemoje, o tai užtikrina proceso vientisumą, duomenų atsekamumą ir pašalina riziką, kad dalis proceso vyktų už sistemos ribų nefiksuojamu būdu. Sistemos funkcionalumas apima automatinius pranešimus proceso dalyviams apie atliktus veiksmus bei priminimus dėl reikiamų veiksmų atlikimo ar derinimo, įskaitant pranešimus apie artėjantį pirkimo inicijavimo terminą, taip pat vėluojančių pirkimų indikavimą, todėl informacija apie proceso būklę ir artėjančius terminus dalyviams teikiama sistemiškai, nepriklausomai nuo atskiro darbuotojo iniciatyvos ją sekti. Procesų stebėsenai ir analizei PV papildomai naudoja verslo analitikos priemones, leidžiančias pirkimų proceso duomenis analizuoti įvairiais pjūviais[footnoteRef:23], todėl sistemoje kaupiami duomenys ne tik fiksuojami, bet ir paverčiami valdysenos sprendimams naudotina analitine informacija, sudarančia prielaidas identifikuoti tendencijas bei nuokrypius agreguotu lygmeniu. Papildomą grįžtamojo ryšio kanalą užtikrina užklausų valdymo programa, per kurią pirkimų iniciatoriai gali tiesiogiai kontaktuoti su CPO specialistais ir operatyviai gauti ekspertinę pagalbą. Šios aplinkybės rodo, kad pirkimų proceso skaitmenizavimo ir sisteminio palaikymo srityje PV yra sukūrusi vientisą infrastruktūrą, apimančią proceso vykdymą, būklės stebėseną, terminų kontrolės signalus, analitinį duomenų apdorojimą ir grįžtamojo ryšio kanalą. [23:  Pagal iniciatorių, pagal skyrių, grupės įmonę, pagal skirtingus pirkimo procesus, rodiklius ir pan.] 

	-
	-

	Terminai ir jų laikymosi kontrolė
	☒	☐	☐	☐	Tikrinimo metu nustatyta, kad PV taikomos kontrolės priemonės terminų savalaikiam vykdymui užtikrinti yra nepakankamos, nepaisant to, kad organizacija disponuoja visomis sisteminėmis terminų kontrolės prielaidomis - PVS automatiniais priminimais apie artėjančius terminus ir vėluojančių pirkimų indikavimu, verslo analitikos ataskaitomis, periodiniais rodiklių aptarimais, nusistatytais veiklos rodikliais (KPI) bei paskirtais atsakingais asmenimis. PV pateiktais duomenimis, 2025 m. laiku inicijuota tik 9,6 proc. tarptautinės ir supaprastintos vertės pirkimų bei 19,2 proc. mažos vertės pirkimų[footnoteRef:24], t. y. didžioji dauguma pirkimų inicijuojama pavėluotai, nors būtent tarptautiniai ir supaprastinti pirkimai dėl savo apimties ir procedūrinės trukmės reikalauja ankstyviausio pasirengimo. Toks neatitikimas tarp išplėtotos kontrolės infrastruktūros ir faktinio rezultato rodo, kad terminų kontrolė veikia konstatuojamuoju, o ne užtikrinančiu pobūdžiu - sisteminės priemonės fiksuoja ir signalizuoja terminų praleidimą, tačiau nesukelia veiksmų, kurie užkirstų kelią vėlavimui ar keistų atsakingų asmenų elgseną, kadangi už pakartotinį terminų nesilaikymą nenustatytos poveikio ar eskalavimo priemonės, o stebėsenos rezultatai neperauga į taisomuosius sprendimus. Pavėluotas inicijavimas kelia riziką visam tolesniam pirkimo vykdymui: spaudžiant terminams trumpėja laikas kokybiškam rinkos ištyrimui, techninės specifikacijos parengimui ir pasiūlymų vertinimui, didėja procedūrinių klaidų bei skubotų sprendimų tikimybė, o kraštutiniu atveju - rizika, kad reikalingas įsigijimas nebus atliktas laiku ir sutriks organizacijos veiklai būtinų prekių, paslaugų ar darbų tiekimo tęstinumas. Kadangi vėlavimas apima daugumą pirkimų visose vertės kategorijose, ši rizika vertintina ne kaip pavienių atvejų, o kaip nuolatinio pobūdžio, sisteminė, ir jos mastas tiesiogiai veikia viso pirkimų proceso sėkmingumą. [24:  Žr. subprocesą „Prkimų inicijavimas" ] 

	1.  Nustatyti pirkimų inicijavimo terminų laikymosi kontrolės mechanizmą.

Rekomenduojamas įgyvendinimo terminas: 2 mėn. nuo Tikrinimo ataskaitos patvirtinimo dienos.




	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Procesų vykdymo kontrolė
	☒	☐	☐	☐	PV pirkimų poreikio surinkimo ir pirkimų planavimo procesai vykdomi PVS, pirkimų plano viešinimas CVP IS stebimas verslo analitikos ataskaitoje, o nuosekli šių procesų stebėsena užtikrinama periodiniais susirinkimais, kuriuose aptariami rodikliai, bei verslo analitikos ataskaitomis -  kontrolės infrastruktūra apima tiek techninį procesų fiksavimą, tiek reguliarų rezultatų peržiūros mechanizmą. Vis dėlto įdiegtų stebėsenos priemonių apimtis kontrastuoja su faktine atitiktimi vykdymo lygmeniu:  didžioji dauguma pirkimų inicijuojama pavėluotai,  ne visi pirkimų iniciatoriai tinkamai deklaravę privačius interesus, o rinkos tyrimai atliekami ne visais atvejais. Šių trūkumų pasikartojimas skirtinguose subprocesuose rodo, kad esama kontrolė veikia stebėsenos, bet ne užtikrinimo lygmeniu - nukrypimai identifikuojami ir fiksuojami ataskaitose, tačiau nesukelia taisomojo veiksmo, todėl neatitiktys kartojasi nepriklausomai nuo to, kad PV apie jas žino.
	1.  Periodinių susirinkimų ir verslo analitikos ataskaitų formatą papildyti taisomųjų veiksmų įgyvendinimo stebėsena – vertinti ne tik neatitikčių mastą, bet ir jų šalinimo eigą bei rezultatą, kad kontrolės ciklas būtų uždaras. 

Rekomenduojamas įgyvendinimo terminas: 1 mėn. nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Atsakingų asmenų mokymai
	☒	☐	☐	☐	Tikrinimo metu nustatyta, kad PV mokymų ir žinių perdavimo veiklos neužtikrina praktinės kompetencijos visose pirkimų proceso srityse: kitų subprocesų analizės metu užfiksuota, kad pirkimų iniciatoriai stokoja kompetencijos rinkos tyrimų vykdymo ir  rezervuoto pirkimo galimybių srityse. Šie faktai rodo, kad mokymų turinys orientuotas į plačiai taikomas temas (techninių specifikacijų rengimą, pasiūlymų vertinimą, reglamentavimo apžvalgas), tačiau praktikoje identifikuotos konkrečios kompetencijos spragos - rezervuotų pirkimų galimybės vertinimas, rinkos tyrimų atlikimas ir dokumentavimas -  į tikslinį mokymų turinį nėra sistemingai įtraukiamos, o mokymų veiksmingumas vertinamas dalyvavimo, bet ne faktinės atitikties vykdymo lygmeniu rodikliais.
	1.  Į metinį mokymų turinį privalomai įtraukti temas, atliepiančias praktikoje nustatytas kompetencijos spragas (rezervuotų pirkimų galimybės vertinimas, rinkos tyrimų atlikimas ir dokumentavimas), tikslinę auditoriją apibrėžiant pagal rolę, kurioje spraga nustatyta (pirkimų iniciatoriai). 

Rekomenduojamas įgyvendinimo terminas: 2 mėn. nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	
	
	
	
	
	
	2.  Nustatyti mokymų veiksmingumo vertinimo tvarką, pagal kurią rezultatai matuojami ne dalyvavimo apimtimi, o faktinės atitikties pokyčiu srityse, kurioms mokymai skirti (pvz., dokumentuotų rinkos tyrimų dalis, rezervuotų pirkimų galimybės vertinimo fiksavimas poreikių ir inicijavimo dokumentuose). 

Rekomenduojamas įgyvendinimo terminas: 3 mėn. nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Komunikacija (vidinė)
	☐	☒	☐	☐	
	
	

	Procesų analizė ir tobulinimas
	☐	☒	☐	☐	
	
	

	Veiklos ir/ar vidaus kontrolės audito ir (ar) bet kokių kitų patikrinimų (jei tokių buvo) ataskaitų išvadų / rekomendacijų laikymasis
	☐	☒	☐	☐	
	
	

	Korupcijos prevencija (prevencinių priemonių organizavimas ir įgyvendinimas)
	☐	☐	☒	☐	Korupcijos prevencijos funkcija PV paskirta atsakingam padaliniui, kurio veikla apima prevencinių priemonių visumą: rengiami mokymai su žinių patikrinimo testais, kurių rezultatai saugomi informacinių technologijų programoje, rengiami vidaus dokumentai ir atmintinės, administruojami saugūs pranešimų apie galimą korupcijos pasireiškimą kanalai, o kasmet atliekamos korupcijos pasireiškimo tikimybės nustatymo išvados, todėl prevencinė veikla vykdoma reguliariu ciklu, ne epizodiškai. Darbuotojams vidinėje dalijimosi platformoje pateikiamos aktualios atmintinės dėl korupcinių nusikalstamų veikų, nusišalinimo nuo pareigų, dovanų priėmimo ir teikimo, pranešimų kanalų bei privačių interesų deklaravimo vadovas, organizuojami mokymai korupcijos prevencijos ir privačių interesų deklaravimo temomis, o 2022 m. lapkričio mėn. PV išduotas ISO 37001: 2016 sertifikatas, patvirtinantis taikomus skaidrumo vadybos standartus. Prevencijos priemonės tikslingai apima ir viešųjų pirkimų sritį: pagal PV pateiktą Ataskaitą nuolat peržiūrimi aktualūs vidaus teisės aktai ir jų projektai, pagal VPĮ pokyčius aktualizuojami vidiniai teisės aktai ir atnaujinami pirkimų procesai, patobulinti pirkimų procesuose taikomi informacinių technologijų įrankiai, užtikrinantys pirkimų duomenų atsekamumą ir atsakomybių paskirstymą, parengta atsakomybių paskirstymo pagal roles atmintinė, kiekvienas naujas darbuotojas pagal sukurtą ir atnaujinamą planą supažindinamas su pirkimus reglamentuojančiais vidiniais teisės aktais, o prie pirkimų prisijungusiems naujiems darbuotojams pravedami tiksliniai viešųjų pirkimų mokymai - taip suvaldoma su darbuotojų kaita susijusi rizika. Prevencinę kontrolę papildo techninis PVS funkcionalumas: konfidencialumo pasižadėjimų ir nešališkumo deklaracijų pasirašymas kontroliuojamas PVS, kuri neleidžia asmeniui atlikti jokių veiksmų su pirkimu, kol šie dokumentai nepasirašyti, todėl šios pareigos įvykdymas užtikrinamas ne priminimais, o proceso blokavimu.
	-
	-

	Korupcijos prevencija (privačių interesų deklaravimo kontrolė)
	☒	☐	☐	☐	Tikrinimo metu nustatyta, kad korupcijos prevencijos sistemos aprėptis privačių interesų deklaravimo srityje nėra pakankama: nors darbuotojams organizuojami mokymai privačių interesų deklaravimo tema, vidinėje platformoje pateikiamas deklaravimo vadovas, o už interesų konfliktų valdymą atsakingi asmenys siunčia priminimus apie deklaravimo pareigą, tikrinimo metu nustatyta dalis deklaravimo pareigos neįvykdžiusių darbuotojų, o vidaus audito rekomendacijoms atliepti atliktas patikrinimas apėmė tik vidinę deklaravimo sistemą ir neaprėpė įstatymu įpareigotų privačių interesų deklaracijų teikėjų (žr. „Nešališkumo deklaracijų / konfidencialumo pasižadėjimų pasirašymo ir privačių interesų deklaravimas ir kontrolė“). Priešingai nei nešališkumo deklaracijų ir konfidencialumo pasižadėjimų atveju, kur pareiga įtvirtinta techniniu PVS blokavimu, privačių interesų deklaravimo kontrolė remiasi priminimais ir mokymais, kurių nepakanka pareigos įvykdymui garantuoti.
	1.  Nustatyti pirkimo procese dalyvaujančių asmenų privačių interesų deklaravimo pareigos įvykdymo patikrinimo procesą, atliekamą prieš asmeniui pradedant vykdyti jam priskirtas funkcijas, ir periodinį visų tokių asmenų patikrinimą pagal aktualų įpareigotų asmenų sąrašą, patikrinimų rezultatus dokumentuojant ir nustatytas neatitiktis šalinant nustatyta tvarka.

Rekomenduojamas įgyvendinimo terminas: 2 mėnesiai nuo Tikrinimo ataskaitos patvirtinimo dienos.

	1. Nustatyti pirkimo procese dalyvaujančių asmenų privačių interesų deklaravimo pareigos įvykdymo patikrinimo procesą, atliekamą prieš asmeniui pradedant vykdyti jam priskirtas funkcijas, ir periodinį visų tokių asmenų patikrinimą pagal aktualų įpareigotų asmenų sąrašą, patikrinimų rezultatus dokumentuojant ir nustatytas neatitiktis šalinant nustatyta tvarka.

Atsakingas: PV skaidrumo vadovas
Terminas: 2026 m. gruodžio 31 d. 

	Kitos pastabos
	-


B. Pirkimo procedūros ir procedūrų po pirkimo atlikimo vykdymo etapo valdysena 
	Subprocesas
	Nepasiekta
	Pasiekta
	Viršyta
	N/I
	Pastabos
	Rekomendacijos ir jų įvykdymo terminai
[Pildo VPT]
	ĮGYVENDINIMO PRIEMONĖS, ATSAKINGI ASMENYS, Įgyvendinimo TERMINAI
[Pildo PV]

	Reglamentavimas
	☐	☐	☐	☒	Subprocesas nevertintinas, kadangi jam priskirtus veiksmus visa apimtimi atlieka CPO, o Pirkimo vykdytojas jų atlikime nedalyvauja.

	Atsakingų asmenų paskyrimas
	☐	☒	☐	☐	
	
	

	Atsakomybės paskirstymas
	☐	☒	☐	☐	
	
	

	Konkurencingumo pirkimuose užtikrinimas
	☐	☐	☐	☒	Subprocesas nevertintinas, kadangi jam priskirtus veiksmus visa apimtimi atlieka CPO, o Pirkimo vykdytojas jų atlikime nedalyvauja.

	Komunikacija su tiekėjais
	☐	☒	☐	☐	
	
	

	Pirkimo procedūrų vykdymas
	☐	☒	☐	☐	
	
	

	Ypatingos skubos pirkimų vykdymas
	☐	☐	☐	☒	

	Pirkimų organizatoriaus veikla
	☐	☐	☐	☒	Subprocesas nevertintinas, kadangi jam priskirtus veiksmus visa apimtimi atlieka CPO, o Pirkimo vykdytojas jų atlikime nedalyvauja.

	Pirkimų komisijų atsakomybės
	☐	☐	☒	☐	Pirkimų komisijos sudaromos pagal pirkimo objektui priskiriamą BVPŽ kodą – nustatytas baigtinis kodų sąrašas, kuriuo kiekvienas pirkimas priskiriamas vienai iš keturių veikiančių komisijų[footnoteRef:25]. Priskyrimo požymis yra objektyvus ir patikrinamas, todėl konkretaus pirkimo komisijos sudėtis nustatoma iš anksto, nepriklausomai nuo atskirai priimamo sprendimo kiekvienu atveju. Sąrašas apima visas PV vykdomų pirkimų objektų sritis, todėl kompetencijos ribos tarp komisijų atribotos, o atsakomybė už konkretaus pirkimo nagrinėjimą priskiriama vienareikšmiškai. Komisijos sudaromos dalykinės specializacijos principu: ta pati sudėtis sistemingai nagrinėja tos pačios objektų grupės pirkimus, todėl kaupiama atitinkamos rinkos, tiekėjų rato ir techninių reikalavimų dalykinė patirtis, pritaikoma vertinant pirkimo sąlygas ir tiekėjų pasiūlymus. Strateginių pirkimų komisija priskyrimo sistemą papildo antru pjūviu: organizacijai reikšmingiausi pirkimai nagrinėjami atskiros sudėties, siejamos su pirkimo svarba, o ne su objekto kodu. Komisijų sudarymo tvarka užtikrina ekspertinį pirkimo nagrinėjimą ir aiškų atsakomybės priskyrimą. [25:  CPO veikia keturios pirkimų komisijos: Rangos pirkimų komisija, Technologinių pirkimų komisija, Veiklos palaikymo pirkimų komisija ir Strateginių pirkimų komisija. Komisijų sudėtys patvirtintos 2025-12-02 CPO pirkimų vadovo sprendimu Nr. SPR-PIRK(KORP)-56/2025 „Dėl UAB „LTG Kompetencijų centras“ pirkimų komisijų sudarymo“. BVPŽ kodų paskirstymas pateikiamas vidinėje dalijimosi platformoje.] 

	-
	-

	Pirkimų komisijų veikla
	☒	☐	☐	☐	Tikrinimo metu nustatyta, kad komisijos sekretoriui priskirta atsakomybė už savalaikį pirkimo procedūrų ataskaitų pateikimą ir skelbimo apie pirkimo sutarties sudarymą paskelbimą, tačiau pirkimuose Nr. 2164690, Nr. 2697565 šie veiksmai atlikti pasibaigus teisės aktuose nustatytiems terminams.
	1. Užtikrinti, kad komisijos nariai savo funkcijas vykdytų laikydamiesi vidaus teisės aktų reikalavimų.

Rekomenduojamas įgyvendinimo terminas: nuolat.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Specialistų atestavimas
	☐	☐	☐	☒	Subprocesas nevertintinas, kadangi jam priskirtus veiksmus visa apimtimi atlieka CPO, o Pirkimo vykdytojas jų atlikime nedalyvauja.

	Stebėtojų, konsultantų, ekspertų pasitelkimas
	☐	☒	☐	☐	
	
	

	Pretenzijų, skundų nagrinėjimo tvarka
	☐	☒	☐	☐	

	Pirkimo procedūrų nutraukimo tvarka
	☐	☐	☐	☒	

	Laimėjusių pasiūlymų, sudarytų sutarčių viešinimas
	☐	☐	☐	☒	Subprocesas nevertintinas, kadangi jam priskirtus veiksmus visa apimtimi atlieka CPO, o Pirkimo vykdytojas jų atlikime nedalyvauja.

	Ataskaitų teikimas ir skelbimų apie sudarytas sutartis paskelbimas
	☒	☐	☐	☐	Tikrinimo metu nustatyta, kad pirkimo Nr. 2164690 ir Nr. 2697565 procedūrų ataskaitos pateiktos praleidus terminą atitinkamai 223 ir 173 kalendorinėmis dienomis; antrojo iš šių pirkimų skelbimas apie sutarties sudarymą paskelbtas praleidus terminą 17 kalendorinių dienų. Ta pati kontrolės stoka nustatyta ir teikiamų duomenų turinyje: centrinės perkančiosios organizacijos funkcijas PV vykdė iki 2025 m. sausio 31 d., o nuo 2025 m. vasario 1 d. jas perėmė CPO, tačiau Švieslentėje skelbiami duomenys rodo, kad dalis pirkimų nurodyti kaip necentralizuoti[footnoteRef:26]. Tarnybai paprašius PV pateikti informaciją apie nepaviešintų sutarčių priežastis[footnoteRef:27], PV identifikavo, kad dalis sutarčių atvaizduojamos kaip nepaviešintos dėl klaidingai pateiktų pirkimo procedūrų ataskaitų duomenų. Netinkamai įvykdyta ir VPĮ 21 str. 2 d. 2 punkte nustatyta pareiga procedūrų ataskaitoje pateikti su pirkimu susijusių asmenų vardus ir pavardes - Pirkimo Nr. 2697565 ataskaitoje nenurodyti du papildomi ekspertai[footnoteRef:28] bei pavadavimą atlikęs komisijos narys[footnoteRef:29].  [26:  Centralizuotų pirkimų vertės dalis sudarė 42,6 proc, Centralizuotų pirkimų skaičiaus dalis sudarė 59,6 proc,]  [27:  2026-05-12 duomenimis PV paviešintų sutarčių skaičiaus dalis sudarė tik 70,6 proc.]  [28:  M. L. ir R. A.]  [29:  S. Š.] 

Visų nustatytų neatitikčių pobūdis vienodas - ataskaitų teikimo procese nėra pakankamos kontrolės. Todėl nurodytą laikotarpį informacija apie įvykdytas procedūras nebuvo prieinama tiekėjams ir priežiūros institucijoms, o pirkimų stebėsenos duomenys neatspindėjo faktinės procedūrų eigos. Duomenų netikslumas nustatytas išorės priežiūros, ne vidaus kontrolės priemonėmis.
	1. Užtikrinti, kad už pirkimų procedūrų ataskaitų teikimą ir skelbimų apie sudarytas sutartis paskelbimą atsakingi asmenys tinkamai vykdytų savo funkcijas, užtikrinant šių veiksmų savalaikį atlikimą pagal teisės aktuose nustatytus terminus ir reikalavimus.

Rekomenduojamas įgyvendinimo terminas: nuolat.
	1. Užtikrinti, kad už pirkimų procedūrų ataskaitų teikimą ir skelbimų apie sudarytas sutartis paskelbimą atsakingi asmenys tinkamai vykdytų savo funkcijas, užtikrinant šių veiksmų savalaikį atlikimą pagal teisės aktuose nustatytus terminus ir reikalavimus.
Atsakingas: CPO Pirkimų padalinių vadovai
Terminas: nuolat

	
	
	
	
	
	
	2. Įdiegti vidaus kontrolės mechanizmus, užtikrinančius, kad ataskaitose būtų pateikiami tikslūs ir faktinius pirkimo rezultatus atitinkantys duomenys, tinkamai užpildant visas privalomas dalis.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.

	2. Įdiegti vidaus kontrolės mechanizmus, užtikrinančius, kad ataskaitose būtų pateikiami tikslūs ir faktinius pirkimo rezultatus atitinkantys duomenys, tinkamai užpildant visas privalomas dalis.
Atsakingas: CPO Pirkimų padalinių vadovai
Terminas: 2026 m. gruodžio 31 d. 

	Informacijos apie tiekėjus, pirkimų procedūrų metu nuslėpusius informaciją ar pateikusius melagingą informaciją paskelbimas
	☐	☐	☐	☒	Subprocesas nevertintinas, kadangi jam priskirtus veiksmus visa apimtimi atlieka CPO, o Pirkimo vykdytojas jų atlikime nedalyvauja.

	Pirkimo dokumentų standartizavimas
	☐	☐	☐	☒	Subprocesas nevertintinas, kadangi jam priskirtus veiksmus visa apimtimi atlieka CPO, o Pirkimo vykdytojas jų atlikime nedalyvauja.

	Dokumentų valdymo ir pirkimų valdymo sistemų naudojimas
	☐	☐	☒	☐	Pirkimų procedūros vykdomos PVS, kurią administruoja CPO ir kuria PV naudojasi kartu su kitomis grupės įmonėmis. Kiekvienam pirkimui sudaroma atskira byla, kaupianti pirkimo dokumentus ir procedūrų eigą pagrindžiančius duomenis[footnoteRef:30]. Už PVS ribų saugomi tik pretenzijų nagrinėjimo komisijos protokolai, kurių sąsaja su PVS išlaikyta[footnoteRef:31]. Sutartys registruojamos DVS. Pirkimo dokumentų derinimas ir tvirtinimas atliekami vidiniais PVS proceso žingsniais, o kiekvieno dokumento versijų istorijoje užfiksuojami derintojai, tvirtintojai ir jų veiksmų datos kartu su grąžinimu taisyti bei atmetimu. Atsekamas ne tik patvirtintas dokumentas, bet ir jo formavimo eiga. [30: 
 Informacija apie pirkimą, pirkimo dokumentai, protokolai, duomenys apie komisijos narius ir ekspertus, tiekėjus ir sudarytą pirkimo sutartį.]  [31:  Pretenzijų nagrinėjimo protokolai registruojami ir saugomi DVS. PVS įrašomas protokolo numeris ir informacija apie pretenzijos nagrinėjimo eigą.] 

Konfidencialumo pasižadėjimai ir nešališkumo deklaracijos pildomi pradedant eiti konkrečias pareigas pirkimo procese, o jų neužpildžius tolesni veiksmai sistemoje neatliekami. Pirkimo iniciatoriaus bei pirkimą vykdančių asmenų (pirkimų vykdytojo ar komisijos) bendravimas vykdomas per užklausų valdymo sistemą pateikiant informaciją, pvz. apie išnykusį pirkimo poreikį ar poreikį nutraukti konkretų pirkimą, todėl nutraukimo faktinis pagrindas išlieka atsekamas, nors pačius veiksmus atlieka CPO. 
Sistemoje kaupiami duomenys naudojami ir stebėsenai. Verslo analitikos priemonėmis pirkimų procesas analizuojamas įvairiais pjūviais - kartu su agreguotais rodikliais prieinama detali informacija apie atskirą pirkimą - jo statusas, vykdymo eiga ir atsakingi asmenys. Duomenų apimtis leidžia proceso būklę vertinti nuo bendrų tendencijų iki konkretaus pirkimo ir panaudoti ją proceso tobulinimo sprendimams.
	-
	-

	Procedūrų terminai ir jų kontrolė
	☒	☐	☐	☐	Nors PV pirkimo procedūrų terminų planavimo ir stebėsenos priemonės yra išplėtotos[footnoteRef:32], tačiau neapima visų teisės aktuose nustatytų pareigų: pirkimo procedūrų ataskaitų pateikimui ir skelbimų apie sutarties sudarymą paskelbimui atitinkamos priemonės netaikomos. Šių veiksmų atlikimo laikas nefiksuojamas ir į vadovybei teikiamus rodiklius nepatenka, todėl terminų laikymasis priklauso nuo veiksmą atliekančio asmens. Būtent juose nustatyti terminų praleidimai - pavėluotai pateiktos pirkimų procedūrų ataskaitos ir paskelbtas skelbimas apie sutarties sudarymą. [32:  AB „Lietuvos geležinkeliai“ pirkimų vadovo 2024-06-26 sprendimu Nr. SPR-PIRK(KORP)-25/2024 „Dėl pirkimų procedūrų trukmės patvirtinimo“ patvirtintos standartinės pirkimo procedūrų trukmės: atnaujintas varžymasis – 30 d. d., pirkimas iš Centrinės perkančiosios organizacijos (CPO LT) katalogo – 30 d. d., neskelbiama apklausa (žodžiu) – 1 d. d., neskelbiama apklausa (raštu) – 25 d. d., skelbiama apklausa – 43 d. d., supaprastintas skelbiamas pirkimas – 94 d. d., supaprastintas neskelbiamas pirkimas – 42 d. d., tarptautinis skelbiamas pirkimas – 136 d. d., tarptautinis neskelbiamas pirkimas – 49 d. d., dinaminės pirkimų sistemos ir kvalifikacijos vertinimo sistemos sudarymas – 65 d. d.,  konkretus pirkias pagal dinaminę pirkimų sistemą ir kvalifikacijos vertinimo sistemą – 50 d. d. ] 

	1. Nustatyti kontrolės priemones, užtikrinančias teisės aktuose nustatytų terminų laikymąsi, įskaitant sutarčių viešinimą, pirkimo procedūrų ataskaitų teikimą ir kitų su pirkimų vykdymo susijusių veiksmų atlikimą.

Rekomenduojamas įgyvendinimo terminas: 2 mėnesiai nuo Tikrinimo ataskaitos patvirtinimo dienos.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Proceso vykdymo kontrolė
	☒	☐	☐	☐	Nors esminės proceso vykdymo kontrolės priemonės yra taikomos, tačiau tikrinimo metu identifikuota, kad nėra kontroliuojami faktiniai privačių interesų deklaravimo rodikliai, - nors kiekviename pirkimo protokole yra savideklaracija, kad kiekvienas komisijos narys, ekspertas ir t. t. yra deklaravęs privačius interesus, tačiau praktikoje ne visi tai atlikę tinkamai, pvz. nėra deklaravę atitinkamų pareigų. 

	1. Nustatyti prevencinės kontrolės priemones, kuriomis prieš priimant esminius pirkimo sprendimus tikrinama, ar atlikti veiksmai, sudarantys tokio sprendimo priėmimo prielaidą, ir užtikrinti šios kontrolės rezultatų dokumentavimą.

Rekomenduojamas įgyvendinimo terminas: nuolat.
	Pirkimų vykdytojas su pastabomis nesutinka ir rekomendacijos įgyvendinimo priemonių netaikys.

	Atsakingų asmenų mokymai
	☐	☐	☐	☒	Subprocesas nevertintinas, kadangi jam priskirtus veiksmus visa apimtimi atlieka CPO, o Pirkimo vykdytojas jų atlikime nedalyvauja.

	Komunikacija (vidinė)
	☐	☒	☐	☐	
	
	

	Proceso analizė ir tobulinimas
	☐	☐	☐	☒	Subprocesas nevertintinas, kadangi jam priskirtus veiksmus visa apimtimi atlieka CPO, o Pirkimo vykdytojas jų atlikime nedalyvauja.

	Tarptautinių sankcijų, nustatančių ribojimus ar draudimus skirti pirkimų ir koncesijų sutartis, taikymą nustatančių teisės aktų reikalavimų laikymasis
	☐	☐	☒	☐	Patikra atliekama naudojantis sankcijų registru - vidine CPO administruojama informacinių technologijų priemone, kurios duomenimis patikrą atlieka CPO saugumo ekspertai pagal užklausų valdymo sistema pateiktą užklausą. Patikros rezultatas įforminamas sankcijų įvertinimo išvada, pridedama prie pirkimo dokumentų PVS.
	-
	-

	Veiklos ir/ar vidaus kontrolės audito ir (ar) bet kokių kitų patikrinimų (jei tokių  buvo) ataskaitų išvadų / rekomendacijų laikymasis
	☐	☐	☐	☒	

	Korupcijos prevencija
	☒	☐	☐	☐	Tikrinimo metu nustatyta, kad korupcijos prevencijos priemonės privačių interesų deklaravimo srityje pirkimo procedūrų vykdymo stadijoje nėra pakankamos: pirkimo komisijos veikloje dalyvavęs, su tiekėjų pasiūlymais susipažinęs ir ekspertinio vertinimo išvadas rengęs asmuo nebuvo deklaravęs privačių interesų dėl dalyvavimo pirkimo procedūrose[footnoteRef:33], nors pagal VPĮ 21 str. 2 d. 1 punktą pirkime dalyvaujama ar su pirkimu susiję sprendimai priimami tik prieš tai deklaravus privačius interesus Viešųjų ir privačių interesų derinimo įstatymo nustatyta tvarka, o pirkimų procedūrose dalyvaujantys ekspertai priskiriami interesus deklaruojantiems asmenims pagal šio įstatymo 4 str. 3 d. 8 punktą.   [33:  Pirkimai Nr. 2697565, Nr. 2164690, ekspertas J. G.] 

	1. Užtikrinti, kad pirkimo iniciatoriai, komisijos nariai, ekspertai, stebėtojai, PV ar pagalbinės pirkimų veiklos paslaugų teikėjo darbuotojai, dalyvaujantys pirkime ar galintys daryti įtaką jo rezultatams, pirkimų procese dalyvautų tik pasirašę konfidencialumo pasižadėjimą ir, VPIDĮ nustatyta tvarka deklaravę privačius interesus, o asmenys, kuriems neprivaloma deklaruoti privačius interesus, – pasirašę nešališkumo deklaraciją.
Rekomenduojamas įgyvendinimo terminas: nuolat.
	1. Užtikrinti, kad pirkimo iniciatoriai, komisijos nariai, ekspertai, stebėtojai, PV ar pagalbinės pirkimų veiklos paslaugų teikėjo darbuotojai, dalyvaujantys pirkime ar galintys daryti įtaką jo rezultatams, pirkimų procese dalyvautų tik pasirašę konfidencialumo pasižadėjimą ir, VPIDĮ nustatyta tvarka deklaravę privačius interesus, o asmenys, kuriems neprivaloma deklaruoti privačius interesus, – pasirašę nešališkumo deklaraciją.
Atsakingas: CPO Pirkimų padalinių vadovai
Terminas: Nuolat. 

	Kitos pastabos
	



	BENDRAS PIRKIMŲ VYKDYTOJO PASIRENGIMO PIRKIMUI PROCESO BEI PIRKIMO PROCEDŪROS IR PROCEDŪRŲ PO PIRKIMO ETAPŲ VALDYSENOS VERTINIMAS
	☐ A (PUIKI)
	☐ B (LABAI GERA)
	☐ C (GERA)
	☒ D (tenkina minimaliai)
	☐ E (nepatenkinama)


ĮPAreigojimai
----------------

Direktorius																Darius Vedrickas

